JUDEŢUL ARAD

COMUNA ARCHIȘ

CONSILIUL LOCAL

 PROCES VERBAL

 Încheiat astăzi 27.09.2017, ora 1100,în sala de ședință a Consiliului Local al Comunei Archiș, cu ocazia ţinerii Ședinţei Ordinare de Consiliu Local ,convocată prin Dispoziţia primarului cu nr. 131/21.09.2017 a d-lui primar Valea Nicolae. La şedinţă participă 8 consilieri locali din totalul de 11, d-nii consilieri Alb Dănuţ şi Hărdăuţ Pavel fiind absenţi.

 Președintele de ședință, d-l Bociort Den-Vasile.prezintă Ordinea de zi:

1. Proiect de hotărâre privind aprobarea volumului de masă lemnoasă ce urmează a fi recoltat în anul 2018 din pădurea şi păşunea împădurită proprietatea comunei Archiş, aflate în administrarea Regiei Publice Locale Ocol Silvic ,,Dumbrava”.
2. Proiect de hotărâre privind aprobarea Metodologiei de calcul cu privire la preţul de referinţă al masei lemnoase pe picior din fondul forestier proprietate publică a Consiliului Local Archiş pentru anul 2018.
3. Proiect de hotărâre privind modificarea art.5 din Hotărârea Consiliului Local al Comunei Archiş nr.48 din 31.07.2017 .
4. Proiect de hotărâre privind rectificarea bugetului de venituri şi cheltuieli al Consiliului Local al comunei Archiş.

 Se propune suplimentarea Ordinii de zi cu următorul proiect de hotărâre:

1. Proiect de hotărâre privind aprobarea achiziţionării a două cazanepe lemn de 100 KW pentru Şcoala Gimnazială din localitatea Groşeni, comuna Archiş, judeţul Arad.
2. Diverse.

 D-l Bociort Den-Vasile , Președintele de ședință supune la vot Ordinea de zi suplimentată, toți cei 8 consilieri locali prezenți sunt ,,pentru”, este adoptată Hotărârea Consiliului Local nr.62/27.09.2017.

 În continuare este supus la vot Procesul-verbal încheiat în ședința extraordinară din data de 11.08.2017, proces-verbal care a fost pus la dispoziția consilierilor locali împreună cu invitaţia şi proiectele de hotărâre supuse spre dezbatere pe Ordinea de zi, toți cei 8 consilieri locali prezenți sunt ,,pentru”, este adoptată Hotărârea Consiliului Local nr.63/27.09.2017.

 D-l Anta Gheorghe-Florin, secretarul comunei Archiş, prezintă primul punct de pe Ordinea de zi: Proiect de hotărâre privind aprobarea volumului de masă lemnoasă ce urmează a fi recoltat în anul 2018 din pădurea şi păşunea împădurită proprietatea comunei Archiş, aflate în administrarea Regiei Publice Locale Ocol Silvic ,,Dumbrava”, precizând că s-a primit o Adresă de la R.P.L. Ocol Silvic ,,Dumbrava” RA prin care se propune să se aprobe volumul de 5200 mc masă lemnoasă ce urmează a fi recoltat în anul 2018 din fondul forestier proprietatea PC Archiş.

 Președintele de ședință supune la vot primul punct de pe Ordinea de zi: Proiect de hotărâre privind aprobarea volumului de masă lemnoasă ce urmează a fi recoltat în anul 2018 din pădurea şi păşunea împădurită proprietatea comunei Archiş, aflate în administrarea Regiei Publice Locale Ocol Silvic ,,Dumbrava”, 7 consilieri locali sunt ,,pentru”, d-l Bătrîn Nicolae se află în ,,conflict de interese”.este adoptată Hotărârea Consiliului Local nr.64/27.09.2017.

 D-l Anta Gheorghe-Florin, secretarul comunei Archiş, prezintă al doilea punct de pe Ordinea de zi: Proiect de hotărâre privind aprobarea Metodologiei de calcul cu privire la preţul de referinţă al masei lemnoase pe picior din fondul forestier proprietate publică a Consiliului Local Archiş pentru anul 2018, precizând că s-a venit cu propunerea de către cei de la R.P.L. Ocol Silvic ,,Dumbrava” RA. ca preţul de referinţă al masei lemnoase pe picior pentru anul 2018 din fondul forestier proprietate publică a Consiliului Local Archiş să fie la valorile aprobate pentru anul 2017 plus 30%.

 D-l consilier Bociort Den-Vasile spune că nu este de acord să se mărească preţul cu 30%.

 D-l Pantea Nicolae, viceprimarul comunei Archiş, precizează că, la şedinţa Consiliului de

administraţie al R.P.L. ,,Dumbrava” s-a pus în discuţie probelema preţului, luându-se ca referinţă şi

preţurile de la Ocolul Silvic de stat şi de la alte RP.L.-uri din ţară şi astfel, s-a venit cu o asemenea

propunere.

 D-l consilier Bătrîn Nicolae întreabă cine va cumpăra buştean la preţul de 442 lei mc.

 D-l consilier Răzban Pavel spune că preţurile sunt prea mari şi este de părere să fie majorat preţul, dar mai puţin.

 D-l consilier Crîjmar Den este de părere că trebuie ajutată populaţia comunei.

 D-l consilier Bătrîn Nicolae spune că preţul nu s-a mai mărit de cinci ani.

 D-l consilier Denuţ Florin vine cu propunerea de a majora preţul dar la 130 lei, în loc de 150 lei la diverse tari şi 110 lei în loc de 134 lei la diverse moi la lemnul de foc fasonat la drum auto.

 După alte propuneri făcute la fiecare categorie, d-nii consilieri ajung la concluzia de a majora preţul de vânzare directă a masei lemnoase pe picior pentru anul 2018 la valorile aprobate pentru anul 2017 plus 10%, doar Anexa nr.1 la proiectul de hotărâre rămânând la valorile propuse de R.P.L.,,Dumbrava”.

 Se supune la vot punctul doi de pe Ordinea de zi:Proiect de hotărâre privind aprobarea Metodologiei de calcul cu privire la preţul de referinţă al masei lemnoase pe picior din fondul forestier proprietate publică a Consiliului Local Archiş pentru anul 2018, 6 consilieri locali sunt ,,pentru”, d-l Bociort Den-Vasile este,,împotrivă”şi d-l Bătrîn Nicolae se află în ,,conflict de interese”.este adoptată Hotărârea Consiliului Local nr.65/27.09.2017.

 În continuare, d-l consilier Bociort Den, în calitate de iniţiator al proiectului, prezintă punctul trei de pe Ordinea de zi:proiect de hotărâre privind modificarea art.5 din Hotărârea Consiliului Local al Comunei Archiş nr.48 din 31.07.2017 , precizând că pentru a nu mai fi neînţelegeri cu privire la comisii a propus modificare art.5 din HCL nr.48/31.07.2017 , care va avea următorul cuprins: numărul maxim de şedinţe pentru care se poate acorda indemnizaţia potrivit art.4 este de o şedinţă de consiliu, respectiv o şedinţă ordinară sau extraordinară a Consiliului Local în cuantum de 10% din indemnizaţia lunară a primarului, în conformitate cu Regulamentul de organizare şi funcţionare al Consiliului Local al Comunei Archiş, în mandatul 2016-2020.

 D-na contabil Bene Mioara întreabă dacă de acum toţi consilierii vor primi indemnizaţia lunară de 10%, nemaiţinând seama de comisii şi primeşte răspuns afirmativ din partea d-lor consilieri.

 Se supune la vot punctul trei de pe Ordinea de zi:Proiect de hotărâre privind modificarea art.5 din Hotărârea Consiliului Local al Comunei Archiş nr.48 din 31.07.2017 ,toţi cei 8 consilieri locali prezenţi sunt ,,pentru”, este adoptată Hotărârea Consiliului Local nr.66/27.09.2017.

 Se trece la punctul patru de pe Ordinea de zi: Proiect de hotărâre privind rectificarea bugetului de venituri şi cheltuieli al Consiliului Local al comunei Archiş.

 D-na contabil Bene Mioara prezintă două adrese de la Administraţia Judeţeană a Finantelor Publice Arad şi de la Consiliul Judeţean Arad şi mai spune că AFIR-ul a virat suma de 542000 lei din proiectul cu grădiniţa.

 Referitor la proiectul cu grădiniţa d-l viceprimar Pantea Nicolae precizează că s-a semnat un Acord cu Fondul de garantare, documentaţia de atribuire este întocmită d-na care se ocupă de Contractul de achiziţie va depune documentaţia la Timişoara,iar în momentul în care se va primi aprobarea se va pune pe SEAP, toate acestea putând dura 3 săptămâni sau 3 luni şi afirmă că doreşte să se respecte totul.

 D-na contabil Bene Mioara mai spune că pentru luna septembrie nu există cereri pentru tichete de grădiniţă.

 De asemenea, d-l viceprimar face referire şi la PUG, spunând că nu se mai poate construi nimic decât în baza acestuia şi spune că la nivelul comunei Archiş ne aflăm în etapa a 3-a şi sunt necesare 10 studii , mai este necesar un studiu , care conţine cel puţin 20 de pagini, care la o firmă specializată de consultanţă costă în jur de 10 000 euro, dar din lipsa fondurilor materiale, d-l viceprimar împreună cu Compartimentul Urbanism din cadrul primăriei l-au întocmit şi urmează ca în ziua următoare şedinţei de Consiliu să participe la o şedinţă a CTATU, unde vor fi susţinute punctele pentru această etapă, a treia.

 Președintele de ședință supune la vot punctul patru de pe Ordinea de zi: Proiect de hotărâre privind rectificarea bugetului de venituri şi cheltuieli al Consiliului Local al comunei Archiş, toți cei

8 consilieri locali prezenți sunt,,pentru”,este adoptată Hotărârea Consiliului Local nr.67/27.09.2017.

 În continuare d-l viceprimar Pantea Nicolae prezintă punctul cinci de pe Ordinea de zi:Proiect de hotărâre privind aprobarea achiziţionării a două cazanepe lemn de 100 KW pentru Şcoala Gimnazială din localitatea Groşeni, comuna Archiş, judeţul Arad, precizând că pentru buna desfăşurare a activităţii pe timpul perioadei de iarnă în cadrul Şcolii Gimnaziale Groşeni este necesară înlocuirea cazanelor de încălzire, deoarece acestea nu mai sunt funcţionale.

 D-l consilier Denuţ Florin spune că ar fi necesari 10000 lei.

 D-l viceprimar Pantea Nicolae spune că a fost la şcoală şi după consultări cu persoane specializate 7500 lei ar costa doar fonta de la un cazan, deci erau necesari 15000 lei, astfel a căutat pe internet firme specializate şi chiar a cerut informaţii despre astfel de cazane şi, în cele din urmă a găsit o firmă la Oradea şi s-a cerut estimativ o ofertă, care este de 8800 lei/cazan cu ventilator şi afişaj electronic, vor mai fi necesare piesele de montare şi un cufăr care este necesar pentru economia de lemne.Din calculele făcute a reieşit că ar fi necesari 25000 de lei, d-l viceprimar spunând că este un efort material, dar merită şi este necesar pentru buna desfăşurare a activităţii şcolare şi pentru binele şi confortul copiilor şi cadrelor didactice .

 Președintele de ședință supune la vot punctul patru de pe Ordinea de zi: Proiect de hotărâre privind aprobarea achiziţionării a două cazanepe lemn de 100 KW pentru Şcoala Gimnazială din localitatea Groşeni, comuna Archiş, judeţul Arad, toți cei 8 consilieri locali prezenți sunt ,,pentru”, este adoptată Hotărârea Consiliului Local nr.68/27.09.2017.

 La punctul Diverse, d-l secretar Anta Florin prezintă nişte hotărâri primite de la R.P.L. Ocol Silvic ,,Dumbrava” RA.prin care se aduce la cunoştinţă că a fost aprobată numirea pe perioadă nedeterminată, începând cu data de 20.09.2017 a şedului de ocol în persoana d-lui inginer Prăştean Nicolae, a fost numit directorul interimar până la finalizarea procedurii de selecţie şi ocuparea definitivă pe următorii 4 ani, a fost aprobată desemnarea Comitetului de nominalizare şi remunerare necesar în derularea procedurii de selecţie pentru ocuparea postului de director şi s-a aprobat solicitarea către primării de a desemna prin Dispoziţie câte un membru în Comisia de analiză şi soluţionare contestaţii ,din partea Primăriei Archiş, fiind desemnat d-l Anta Florin, secretarul comunei şi,de asemenea este prezentată, hotărârea privind aprobarea Listei cu preţul de pornire pentru masa lemnoasă şi prestări servicii de exploatare la licitaţia publică din 03.10.2017.

 În continuare,d-l consilier Crîjmar Den întreabă dacă este adevărat că nu există bani pentru motorina microbuzului şcolar, având informaţii de la nişte persoane cum că, d-na director ar fi plătit din banii proprii .

 D-l viceprimar, în prezenţa d-lor consilieri îl sună pe şoferul microbuzului şi cere informaţii cu privire la aspectul relatat anterior.Din discuţiile purtate cu şoferul reiese că a primit bani de la d-na directoare pentru că nu s-au primit bonurile valorice, d-l viceprimar sugerând d-nei contabil să rezolve problema respectivă cât mai curând posibil .

 De asemenea, d-l Crîjmar Den prezintă doleanţele unor părinţi ai copiilor care învaţă la Şcoala Gimnazială din localitatea Groşeni, precizând că aceştia sunt nemulţumiţi de faptul că grădiniţa din Archiş a fost renovată, s-au cumpărat perdele şi covoare noi, în condiţiile în care la Groşeni nu este căldură în şcoală.

 D-l viceprimar Pantea Nicolae le prezintă d-lor consilieri factura de la lucrările efectuate la grădiniţa din Archiş, care este în valoare de 2800 lei, dintre care 600 lei reprezintă cheltuielile cu produsele de curăţenie şi un corp de neon ale Şcolii din Groşeni, iar restul de 2200 lei au fost folosiţi la Archiş, deoarece a fost o lucrare necesară , nu puteau fi ţinuţi atâţia copii într-o sală aşa mică cum a fost precedenta, iar referitor la perdele acestea au fost cumpărate din banii părinţilor aceştia având un cont de 720 de lei pentru astfel de cheltuieli şi perdelele fiind necesare , pentru că pe post de perdele erau folosite nişte cearşafuri vechi de ani de zile, dar toate aceste lucruri au fost aduse la cunoştinţa d-nei Directoare a Şcolii Gimnaziale, care a fost de acord cu ele.

 D-l consilier Denuţ Florin spune că s-a făcut o treabă foarte bună şi necesară cu grădiniţa, dar

trebuia informat Consiliul Local înainte, deoarece şi pe dânsul l-au întrebat oamenii ce firmă

lucrează acolo, la grădiniţă .

 D-l viceprimar spune că nu a fost informat Consiliul Local decît acum, deoarece timpul a fost foarte scurt şi începea şcoala şi trebuia rezolvată problema urgent.

 D-l consilier Bătrîn Nicolae întreabă care este stadiul cu firma , în curs de constituire ,,Gospodărirea Comunală Archiş”.

 D-l secretar Anta Florin precizează că mai trebuie aprobate două hotărâri şi anume, Contractul de administrare , de mandat şi de delegare a gestiunii serviciilor publice de administrare a domeniului public şi privat al comunei Archiş.

 D-l Bătrîn Ignat, administratorul societăţii sus-menţionate, sosit la şedinţa de consiliu spune că are nevoie de implementarea unui buget şi de o situaţie de lucrări şi precizează că este necesar să se facă o adresă către R.P.L.,,Dumbrava”pentru a solicita situaţia lucrărilor.

 D-l viceprimar Pantea Nicolae le aduce la cunoştinţă consilierilor că persoanele, care beneficiază de ajutor social potrivit legii nr. 416/2001 privind venitul minim garantat, au început să-şi îndeplinească obligaţiile şi nu va mai fi necesară suspendarea acestora.

 D-l consilier Bociort Den întreabă cum a rămas cu bancomatul.

 D-l consilier Crîjmar-Den spune că ar trebui să se implice şi consilierii, personal, în treburile comunităţii, la Nermiş, de exemplu d-l Crîjmar împreună cu alte 6 persoane au făcut curăţenie în localitate, adunând nu mai puţin de trei containere de gunoaie şi le recomandă şi celorlalţi să ia acest exemplu.

 D-l secretar Anta Florin spune d-lor consilieri că are nevoie de un calculator, deoarece cel pe care lucra este vechi şi nu mai funcţionează şi precizează că a făcut chiar şi referat d-lui primar, în acest sens, dar nu a primit nici un răspuns şi din această cauză îi este mai dificil să-şi îndeplinească atribuţiile de serviciu.

 D-l consilier Bătrîn Nicolae o întreabă pe d-na contabil Bene Mioara ce s-a întâmplat cu cele două miliarde de lei de la padure si 1,3 miliarde de la cele doua parchete din psaunea impadurita care s-au luat în luna august de la R.P.L. Ocol Silvic,,Dumbrava” şi de ce nu s-a făcut rectificare de buget şi afirmă că la Beliu, inclusiv plata telefoanelor este prevăzută în acesta .

 D-na contabil Bene Mioara spune că 97.000 lei au fost viramente , costurile cu salariile fiind mari şi cu restul s-a plătit ce s-a mai avut de plată.

 D-l consilier Denuţ Florin îi cere d-lui viceprimar ca la următoarea şedinţă de consiliu să fie prezentată execuţia bugetară pe 9 luni cu situaţia foarte exactă.

 D-l secretar Anta Florin le aduce la cunoştinţă d-lor consilieri că în urmă cu câteva zile s-a primit de la Judecătoria Lipova osolicitare privind emiterea Ordonanţei de plată impotriva debitoarei Comuna Archiş de către debitoarea HYDRO BGîn Dosarul nr.1747/250/2017, aflat pe rolul acestei instanţe şi în acest sens, a solicitat documente, precum facturi, contracte , ordine de plată, Compartimentului Contabilitate din cadrul Primăriei comunei Archiş pentru a putea lua măsurile necesare în cazul acestui Dosar şi pentru a vedea în ce bază s-a făcut plata a aproximativ două miliarde şi jumătate lei, din documentele primite una se platesta si alta sunt cuprinse in contracte , se ascund intentionat documente .

 D-na contabil Bene Mioara spune că ,în afară de ce i-a pus la dispoziţie d-lui secretar nu mai are alte documente.

 Nemaifiind alte probleme şi discuții, d-l preşedinte de şedinţă declară încheiate lucrările Şedinţei Ordinare din data de 27.09.2017.

 PREŞEDINTE DE ŞEDINŢĂ SECRETAR

 DEN-VASILE BOCIORT GHEORGHE-FLORIN ANTA